kardosdrur/scandi-wiki huggingface dataset:
Tatarstan Airlines Flight 363

Tatarstan Airlines Flight 363 var et rutefly, som under indenrigsflyvning fra Moskva til Kazan i den russiske delrepublik Tatarstan den 17. november 2013 kl. 19.20 lokal tid (kl. 16.20 dansk tid) forulykkede i Kazan International Airport med 50 ombord, som alle omkom.

Boeing 737-53A-flyet var fra ibrugtagningen 1990 ejet af leasingselskabet AWAS og havde gennem årene indtil styrtet været leaset til i alt 7 forskellige selskaber. Fra slutningen af 2008 var det leaset af Tatarstan Airlines med registreringsnummeret VQ-BBN.

Ulykken 

Flight 363 lettede 17. november 2013 kl. 18.25 lokal tid fra Moskva-Domodedovo Lufthavnen med destination Kazan International Airport omkring 800 km øst for Moskva.

Efter en lille times flyvning ved indflyvning til Kazan International Airport valgte piloterne af afbryde landingsforsøget pga. ustabilitet og foretage en såkaldt go-around.

I 700 meters højde stallede flyet imidlertid og indledte et stejlt næsedyk, der ved nedslagstidspunktet udgjorde 70 grader og en hastighed på 448 km/t. Øjeblikket senere skete en stor eksplosion og 40 sek. senere endnu en. Et af lufthavnens overvågningskameraer filmede styrtet.

Der konstateredes hurtigt, at der ikke var overlevende. Blandt de omkomne var Irek Minnikhanov, søn af Tatarstans præsident Rustam Minnikhanov, og Aleksandr Antonov, som var leder af Tatarstans Føderale Sikkerhedstjeneste.

Årsag 
Den russiske havarikommission indledte en efterforskning, som konkluderede, at der tilsyneladende ikke var nogen tekniske fejl på flyet og årsagen til styrtet derfor må anses som værende pilotfejl pga. manglende træning af go-arounds. Piloterne havde ellers op til 15 års erfaring.

I begyndelsen af december 2013 anbefalede Ruslands føderale lufttransport agentur, at flyselskabets luftoperatørcertifikat (AOC) skulle tilbagekaldes. Annullationen annonceredes 31. december 2013, hvorefter Tatarstan Airlines' flyflåde blev overført til Ak Bars Aero.

Eksterne links 
 50 dræbt i russisk flyulykke - DR 17. nov. 2013
 50 mennesker er dræbt ved russisk flyulykke - Information 17. nov. 2013
 Præsidentsøn blandt ofre i russisk flyulykke - Berlingske 17. nov. 2013
 50 dræbt ved flystyrt i Rusland - takeoff.dk 18. nov. 2013
 TV: Vilde optagelser af russisk flystyrt - Ekstrabladet 18. nov. 2013
 Russiske havarieksperter søger efter årsag til styrt - Politiken 18. nov. 2013
 "Боинг 737-500 VQ-BBN 17.11.2013 ." Interstate Aviation Committee (RU, EN) 
 "Внимание!" () "Attention!" (Flight 363 passenger list).  Tatarstan Airlines. 17 November 2013. 
 Omtale af styrtet på Aviation Herald 
 Omtale af styrtet på Aviation-safety.org  

Flyulykker og -hændelser i 2013
Flyulykker og -hændelser i Rusland
Øyvind Ougaard

Øyvind Ougaard (født 21. marts 1957) er en dansk pladeproducer, skuespiller, komiker, musiker og entertainer. 

Ougaard er nok mest kendt for sin deltagelse i børne-tv og som kapelmester for duoen Monrad & Rislund.
Udover sine optrædener i TV og på scenen, så er Ougaard en hyppigt anvendt studiemusiker og han har medvirket på over 400 plade- og CD-indspilninger.

Filmografi

Film 
 2006 Små mirakler og store
 2001 En kærlighedshistorie

Tv 
 2008 Løgnhalsen
 1999 Ved Stillebækken
 1984 Ude på noget

Referencer

Eksterne henvisninger 
 
 

Musikere fra Danmark
Komikere fra Danmark
Skuespillere fra Danmark
Peugeot 308

Peugeot 308 kan henvise til to forskellige bilmodeller:

 Peugeot 308 (2007)
 Peugeot 308 (2013)
 Peugeot 308 (2021)
Søslaget i Køge Bugt (1710)

Slaget i Køge Bugt i 1710 var en del af Den Store Nordiske Krig. En intens ildkamp fandt sted den 4. oktober ved Køge Bugt, syd for København. Det danske linjeskib Dannebroge eksploderede og de to svenske Tre Kronor og Prinsessan Ulrika Eleonora løb på grund. På grund af vejrforholdene kunne kampene ikke fortsættes.

Skibe

Dansk-norske 
 Elephanten 90 (flagskib)
 Fredericus IV 110
 Dannebroge 82-94 - sprang i luften (4. oktober)
 Justitia 90
 Norske Løve 84
 Tre Løver 78
 Prinds Christian 76
 Sophia Hedvig 76
 Wenden 72
 Dronning Louisa 70
 Haffru 70
 Beskjermer 64
 Ebenetzer 64
 Svan 60
 Oldenborg 52
 Sværdfisk 52
 Tomler 52
 Fyen 50
 Island 50
.

Svenske 
 Gotha Lejon 90 (flagskib)
 Enighet 94
 Tre Kronor 86 - grundstødt
 Wenden 82
 Sverige 82
 Prinsessan Hedvig 80
 Prinsessan Ulrika Eleonora 80 - grundstødt
 Gota 76
 Nordstjerna 76
 Prins Carl 76
 Prins Carl Fredrik 72
 Smaland 70
 Karlskrona 70
 Skane 68
 Bremen 64
 Fredrika Amalia 62
 Westmanland 62
 Pommern 56
 Sodermanland 56
 Wachtmeister 56
 Werden 54

Billedgalleri

Litteratur 
 Barfod, Jørgen H. (1997): Den Danske Flådes Historie 1660-1720 Niels Juels flåde. 
 Bjerg, Hans Christian og Frantzen, Ole L. (2005): Danmark i krig. 
 Svenska Flottans Historia, bind 2 1680-1814, årstall 1943

Noter

Se også 
 Søslaget i Køge Bugt (1677)

Køge Bugt (1710), Søslaget i
Køge Bugt (1710), Søslaget i
Køge Bugt (1710), Søslaget i
Begivenheder i 1710
VSB-aftalen

VSB-aftalen (Venskabs-, samarbejds- og bistandsaftalen, svensk: Vänskaps-, samarbets- och biståndsavtalet, finsk: Ystävyys-, yhteistyö- ja avunantosopimus (YYA-sopimus)) var en aftale mellem Finland og Sovjetunionen, som dannede rammen for forholdet mellem landene fra aftalens undertegnelse i 1948 indtil, at den blev opsagt af Finland i 1992. VSB-aftalen lagde klare begrænsninger på Finland som selvstændig nation, begrænsninger landet ikke kunne undslippe før den kolde krig var ovre og Sovjetunionen var opløst.

Allerede ved 2. verdenskrigs afslutning i 1945 var Finlands præsident Mannerheim begyndt at overveje muligheden for en forsvarsaftale mellem Finland og Sovjetunionen. Statsminister Paasikivi støttede ideen, men Sovjet havde aftalt med de andre allierede ikke at indgå nogen aftaler med besejrede lande før fredsaftalerne var undertegnede. Når fredsaftalerne var blevet undertegnede, ventede man i Moskva på et finsk initiativ, men da var Paasikivi ikke længere interesseret, idet Finland var begyndt at modtage økonomisk støtte fra USA.

I et brev af 22. februar 1948 foreslog den sovjetiske leder Stalin imidlertid Paasikivi, at de to lande skulle indgå en aftale om venskab, samarbejde og gensidig bistand. Paasikivi hævdede over for omverdenen, at Sovjetunionen kun havde defensive ambitioner og at Finlands selvstændighed bedst kunne sikres ved at komme landet i møde med hensyn til den foreslåede traktat.

Den 6. april 1948 undertegnede Finland og Sovjet aftalen med en ramme på ti år. Essensielt i aftalen var, at hvis noget land forsøgte at angribe Sovjetunionen over finsk territorium, skulle Finland kunne bede Sovjetunionen om militær bistand. På trods af navnet var der ikke tale om gensidig bistand, Finland forbeholdt sig retten til at være neutral ved en eventuel konflikt mellem Sovjetunionen og tredjeland.

I forbindelse med forhandlingerne om aftalen støttede Sverige Finlands position ved at erklære over for Sovjetunionen, at dersom Finland blev presset for hårdt, kunne Sverige se sig tvunget til at omvurdere sin neutralitetspolitik. Grundet afhængighedsforholdet til Sovjetunionen så Finland sig heller ikke i stand til at modtage yderligere hjælp fra USA under Marshallplanen, i lighed med andre Sovjet-dominerede lande i Østeuropa.

VSB-aftalen var en hjørnesten under Paasikivi-Mannerheims udenrigspolitik. Aftalen blev også central under præsident Kekkonen (1956–1981), som betegnede sin udenrigspolitik som "Paasikivi-Kekkonen-linjen". Samtidig med at aftalen bidrog til at beholde et liberalt vestligt demokrati i Finland, bidrog den til, at Sovjetunionen havde stor indflydelse over landet, en indflydelse man i vestlige lande ofte omtalte som "finlandisering".

Noter

Eksterne henvisninger 

 Nettsiden mannerheim.fi om VSB-avtalen (svensk)
 Om Paasikivi-linjen og finsk utenrikspolitisk tenkning, fra Paasikivi Society (svensk) 
 The Cold War and the Treaty of 1948, fra Library of Congress (the Country Studies) (engelsk)

Finlands historie
Sovjetunionens historie
Tornbjerg Skov

Tornbjerg Skov er en lille skov på cirka 15 ha, der ligger på et lille højdedrag midt i Hovedgård nord for Horsens. Skoven er fredskov. Den er omfattet af lokalplan H-18.

Noter 

Skove i Danmark
Horsens Kommunes geografi
Preben B. Søborg

Preben Benny Søborg (født 21. april 1943, død 11. november 2013 i Hvidovre) var en dansk sportspressefotograf.

Preben B. Søborg var uddannet på Den Grafiske Højskole som designer. Han kombinerede dette med sportsfotografering og gik freelance 1972 med badminton og atletik som speciale.
Hans første store mesterskab som fotograf var OL 1972 i München og han var fast fotograf på de store arenaer de næste 40 år. Vægtløftning havde også en særlig plads hos ham, og gennem årene leverede han en lang række billeder til Dansk Vægtløftnings-Forbunds hjemmeside og forbundsblad. Han var også aktiv i PR-udvalget for Dansk Vægtløftnings-Forbund. Mange andre idrætsgrene nød også godt af hans arbejde, idet hans firma Sports Foto ApS i tidens løb leverede mange fotos til Danmarks Idrætsforbund (DIF). Søborg arbejdede også i en årrække for DIF som grafiker og layoutmand på månedsbladet Idrætsliv samt DIF's årbøger.

Hans mest kendte billeder er billederne af to badmintonspillere, som begge gav ham udmærkelsen Årets Pressefoto i Danmark. Morten Frost, som frit svævende strækker sig efter matchbolden under All England finalen 1984 og Poul Erik Høyer der river sin trøje i stykker efter sejerne i semifinalen ved OL i 1996.

Som aktiv atletikudøver var Preben B. Søborg en habil spyd- og hammerkaster, og vandt tre gange Danmarksturneringen med Holte IF. Han var ligeledes formand for klubben i en række år. Han var også en periode medlem i Københavns IF.

Preben B. Søborg var i sit andet ægteskab gift med højdespringeren Birgitte Kulas Kristensen (1960-2012).

Danske mesterskaber 
 1985  Danmarksturneringen
 1983  Danmarksturneringen
 1978  Danmarksturneringen

Referencer

Eksterne henvisninger 
 Dansk Atletik Forbund – Dødsfald 
 KIFs ranglister 
 

Spydkastere fra Danmark
Atleter fra Københavns IF
Atleter fra Holte IF
Fotografer fra Danmark
Hammerkastere fra Danmark
Politikens Dansk Rock 1956-1997

Politikens Dansk Rock 1956-1997 er et dansk leksikon som blev udgivet i oktober 1997 på Politikens Forlag med Torben Bille som redaktør. Det efterfulgte Dansk Rock - fra pigtråd til punk fra 1985. Det indeholder et overblik over den dansk rock fra 1956 til 1997, med beskrivelser af kunstnere, udgivelser, ligesom man har givet et bud på de væsentligste plader fra 1970'erne, 80'erne og 90'erne.

Historie 
I forhold til udgaven fra 1986, Dansk Rock - fra pigtråd til punk, er denne udgave totalt nyskrevet og omdefineret. Dette skyldtes at 1985-udgaven var et stykke grundforskning i dansk rock, som ikke før var set. Siden 1985 og frem til 1997 blev der hvert år udgivet fra 150 til mindst 500 nye cd og lp'er fra danske kunstnere.

En af forskellene på de to udgaver, er at denne ikke har de tidlige rock'n'roll-navne og såkaldte pigtrådsgrupper. Dette skyldtes at disse som oftest var lokale amatørbands, som kun havde udgivet få singler. Alle navne fra 1986 som ikke fremgår i 1997-version som et selvstændigt opslag, er gengivet på en liste i den nye udgivelse. 

I 2002 udkom Dansk Rock Leksikon, som var en opfølgning på denne udgivelse.

Skribenter 
Journalist og musikchef Torben Bille er bogens redaktør og medforfatter. Derudover havde han samlet otte branchefolk, hvoraf det kun var Peder Bundgaard og Jens Jørn Gjedsted som havde været med til at skrive Dansk Rock - fra pigtråd til punk fra 1985.

 Peder Bundgaard (født 1945) - tegner, skribent og fotograf. Skrevet bøger om Gasolin og Dan Turéll
 Jens Jørn Gjedsted (født 1942) - journalist om musiker. Stifter af musikmagasinet MM.
 Uffe Christensen (født 1954) - journalist og musikanmelder på Jyllands-Posten.
 Jesper Stefan Hansen (født 1963) - pladehandler og rockskribent på Politiken.
 Steffen Jungersen (født 1958) - journalist og musikanmelder på BT.
 Niels Pedersen (født 1965) - journalist og anmelder på Jyllands-Posten.
 Klaus Lynggaard (født 1960) - Forfatter, sanger og sangskriver.
 Ebbe Rossander (født 1948) - journalist og rockredaktør på Berlingske.

Referencer 

Leksika
Litteratur i 1997
Rock fra Danmark
Dansk Rock - fra pigtråd til punk

Dansk Rock - fra pigtråd til punk 1956-1985 er et dansk leksikon som blev udgivet i 1985 på Politikens Forlag med Jens Jørn Gjedsted som hovedforfatter, efter idé af Stig Andersen og redaktør Jan Sneum. 

Bogen tager udgangspunkt i dansk rock fra den 12. september 1956 og frem, da denne dato betegnes som 'rock'ens fødselsdag i dansk henseende. Dette skete på Børge Kisbyes danseskole i National Scala i København, da man første gang kunne præsenterer amerikansk rock'n'roll for et livepublikum i Danmark.

Historie 
Det er den første samlede fremstilling af dansk rock i leksikonform, hvor det meste af musikgenren i Danmark bliver gennemgået. Dansk Rock - fra pigtråd til punk 1956-1985 indeholder 616 opslag om danske grupper og solister.

Udover kunstenere og deres udgivelser, er der også samlet en filmografi over dansk rock på film, hvor der er mest fokus på biograffilm fra årene 1958 til 1985.

I 1997 udkom Politikens Dansk Rock 1956-1997 som totalt nyskrevet og omdefineret, og var en opfølgning på denne udgivelse.

Referencer 

Leksika
Litteratur i 1985
Fra pigtråd til punk
Tatarstan Airlines

Tatarstan Airlines (, ) var et flyselskab baseret i Kazan International Airport i Kazan i den russiske delrepublik Tatarstan. Flyselskabet blev grundlagt i 1992, og var en det regionale luftfartsselskab i Republikken Tatarstan, indtil selskabet ophørte i 2013.

Selskabet lukkede, da de russiske myndigheder inddrog selskabets licens som følge af omstændighederne ved en flyulykke, der indtrådte for Tatarstan Airlines Flight 363 i november 2013.

Historie 

Luftfartsselskabet blev grundlagt i 1992 i forbinelse med opspiltningen af Aeroflot. Selskabet har i dag flyvninger på 15 forskellige destinationer i Rusland, Europa og Asien, herunder til de russiske byer Moskva, Skt. Petersborg og Makhatjkala) samt internationale destinationer: Baku, Dushanbe, Yerevan, Tashkent, Khujand, Istanbul, Prag og Tel Aviv.

Tatarstan Airlines er også operatør på charterflyvninger over hele Rusland og Bulgarien, Egypten, Grækenland og Tyrkiet. Det samlede antal destinationer nåede 40 ruter i 2010–2011. Antallet af passagerer i 2009 var 577.000; i 2010 var passagererantallet 603.000 og det estimerede antal var i 2011 824.000.

I 2012 blev det annonceret, at Tatarstan Airlines sammen med Turkish Airlines ville gøre Kazan lufthavn til en føderal hub. 

I 2013 styrtede et fly fra Tatarstan Airlines ned under landing ved Kazan lufthavn i 2009. Af den efterfølgende haverirapport fremgik, at ulykken skyldes dårligt trænet besætning, hvorfor Tatarstan Airlines licens blev inddraget pr. 31. december 2013. Flyselskabets fly overgik til Ak Bars Aero.

Codeshare aftaler 
Tatarstan Airlines havde aftaler om codeshare med følgende luftfartsselskaber (pr. november 2013):
 Ak Bars Aero
 Czech Airlines (SkyTeam)
 Turkish Airlines (Star Alliance)

Flyflåde 

Ved ophøret af flyselskabet havde det følgende flyflåde:

Flyulykker og hændelser 

Den 17. november 2013 kl. 19:20 (UTC+4), styrtede en Boeing 737-500 (VQ-BBN) på vej fra Moskva ned i Kazan International Airport under landingen. Samtlige ombordværende 50 personer (44 passengerer og 6 besætningsmedlemmer). Flystyrtet resulterede i en midlertidig lukning af lufthavnen og at de russiske myndigheder inddrog Tatarstan Airlines' licens.

Noter

Ekterne links 

 Officielt website 

Tidligere flyselskaber fra Rusland
Etableret i 1993
Ophørt i 2013
Nordvik (Hordaland)

Nordvik er et tætbebygget område  i den sydlige del af bydelen Fana i Bergen kommune, og i nordre del af Os kommune i Vestland fylke i Norge. Nordvik har 416 indbyggere (2012), hvoraf 366 bor i Bergen kommune, og 50 i Os kommune.

Nordvik ligger ved Lysefjorden, ikke langt fra kulturminderne Lysekloster  og Lysøen, hvor Ole Bulls villa er.

Nordvik ligger på sydsiden af Fanafjeldet nedenfor Fanasæter, nær ved det lille sted Søvik. Det er et populært turområde i Bergen,  hvorfra der også er kort vej til Søvikvågen badestrand. 

Nordvik skole er børneskole med ca. 50 elever fra første til syvende klasse.

Nordvik udgør også en grundkreds i Bergen kommune, med 492 indbyggere 1. januar 2012, og et areal på 5,81 km², hvoraf 0,06 km² er ferskvand.

Noter 

Os i Hordaland
Fana
Byer i Vestland
Pauline Potts

Pauline "Polly" Potts (1926 i Keyesport, Illinois – 4. juni 2013 i Scottsdale, Arizona, USA) var en oberst i det amerikanske flyvevåben med en kandidatgrad i naturvidenskab (svarende til Cand.scient.), fra Southern Illinois University samt uddannet ved Medical Field Services School, Fort Sam Houston, Texas med fysioterapi som speciale.

Potss er kendt for opfindelsen af træningsmetoden aerobic, som hun udviklede i samarbejde med Kenneth H. Cooper samt var fysisk træner for astronauterne, som deltog i Mercury-programmet.

Eksterne henvisninger og kilder 
 azcentral.com - Colonel Pauline "Polly" Potts 
 topix Obituaries - Colonel Pauline "Polly" Potts dies at age 87

Videnskabsfolk fra USA
Bergenshalvøen

Bergenshalvøya eller Bergenshalvøen er en halvø som omfatter hele de to kommunene Bergen og Os, samt den vestlige fjerdedel af Samnanger i distriktet Midthordland på Vestlandet i Vestland fylke i Norge.
Arealet er på omkring 600 km², og der bor mere end 287.000 mennesker der. Halvøen hænger sammen med fastlandet ved Samnanger og den vestligste flig af Vaksdal kommune. Afstanden fra inderst i Samnangerfjorden til Sørfjorden er kun omkring 5 km, men der ligger høje bjerge i området og det laveste punkt ligger på cirka 460 moh. i Grøskaret.

Bergenshalvøen er omkranset af Samnangerfjorden og Fusafjorden i sydøst, Bjørnafjorden i syd, Korsfjorden med fjordarmene Lysefjorden og Fanafjorden mod sydvest, Raunefjorden mod vest, Byfjorden mod nordvest og Sørfjorden mod nordøst. Broderparten af halvøen ligger i Bergen kommune med et areal på 465 km², og et indbyggertal på 268.926 (1. april 2013) . Den sydlige del ligger i Os kommune, som har et areal på 139 km² og et folketal på 18.294 (1. april 2013) . I øst ligger omkring 64 km² i Samnanger og 9 km² i Vaksdal. Tidligere var der flere selvstændige kommuner på halvøen som omkransede gamle Bergen by, mod øst lå Arna (indtil 1964 Haus), mod syd Fana , mod vest Laksevåg og mod nord Åsane. Alle disse indgik i storkommunen Bergen i 1972, så der nu kun er de før nævnte kommuner tilbage.

I nyere tid har der også været snak om sammenlægning af disse to kommuner og andre kommuner i Hordaland, men det er ikke blevet til noget endnu. Området har mange byområder, men det der er mest af, er bjergområder som ligger helt øde, specielt i bydelene Arna og Fana (Byfjeldene og Gullfjeldet), men også i dele af Os. Der findes også nogle landbrugsområder, mest i den sydlige del, Fana og Os.

Eksterne kilder/henvisninger 

Vestlands geografi
Halvøer i Norge
Den Røde Pyramide

Den Røde Pyramide er en fantasy-eventyrroman af fra 2010 skrevet af den amerikanske forfatter Rick Riordan. Bogen er den første bog i serien om Kane Arkiverne, som er baseret på den egyptiske mytologi.

Romaner fra USA
Litteratur i 2010
Cinéma pur

Cinéma pur (fr. ren film) eller Pure Cinema var en avantgarde film-bevægelse, som blev stiftet i 1920'erne af en række europæiske filmproducenter, bl.a. René Clair, Fernand Léger, Hans Richter, Viking Eggeling.

Udtrykket Cinéma pur, blev formodentlig først anvendt i Frankrig af filmproducenten Henri Chomette.

Koncept
Cinéma pur udgjorde alternativet til hovedstrømmen af realistisk fortællende film.
 
I stedet blev der fokuseret på de rene elementer i film, blandt andet bevægelse, visuel komposition og rytme.
  
Målet blev opnået ved at minimere historie og plot samt fokusere på det visuelle ved hjælp af close-ups, dolly-skud (lille vogn til at køre et filmkamera på under optagelser), montage, linseforvrængninger, slowmotion og andre filmiske teknikker.

Eksterne henvisninger og kilder
 Cine Wiki – Cinema pur 
 Pure Cinema Celluoid – Manifesto –Douglas Graves

Filmteknikker
Filmhistorie
Kaj Henning Schmidt

Kaj Henning Schmidt (født den 22. juni 1920, død den 21. juni 1999) var en dansk modstandsmand og senere lærer, han planlage sabotager og stod for nogen af BOPAs største aktioner, blandt andet sabotagen mod Radiofabrikken Always. Han havde dæknavnet Niels.

Liv og karriere 
Schmidt tog i 1939 til Finland med en kammerat for at blive frivillig i Vinterkrigen, men blev ikke hvervet. Da den tyske besættelse af Danmark begyndte, befandt Schmidt sig i Sverige, hvorfra han forsøgte at komme til Norge for at deltage i modstandskampen der. Dette lykkedes dog ikke. I Danmark kom han med i modstandsgruppen BOPA, hvor han blev gruppeleder og var med til at planlægge og udføre flere store sabotageaktioner. Blandet andet var han med i sabotagen mod Radiofabrikken Always, og han smuglede sammen med en kammerat 75 kg sprængstof ind på våbenfabrikken Riffelsyndikatet, hvor han arbejdede som værktøjsmager.

Han flygtede efter flere store aktioner til Sverige, men vendte tilbage og blev anholdt på Anholt af en dansk betjent den 12. januar 1944. Han var i Frøslevlejren krigen ud. Efter krigen levede Schmidt en omflakkende tilværelse, indtil han valgte og læse til lærer på Københavns Aftenseminarium. Efter en hjerneblødning kom Schmidt i 1998 på plejehjemmet Bernadottegården, hvor han afgik ved døden nogle år efter.

Kilder 

Medlemmer af BOPA
Ofre for nazismen fra Danmark
Danskere i 1900-tallet
Lærere fra Danmark
Steen Møller

Steen Langkilde Møller (født 2. september 1967) er en tidligere  dansk politiker, som fra 2006 til 2017 var medlem af Odense Byråd, valgt for Det Konservative Folkeparti. Siden den 24. oktober 2011 var han også rådmand i Odense efter forgængeren Jan Boyes pludselige død. Først for By og Kulturforvaltningen og fra 1. januar 2014 for Beskæftigelses- og Socialforvaltningen (tidl. Social og Arbejdsmarkedsforvaltningen). 

Derudover bestred han også poster som formand for henholdsvis Odense Zoo og Nordatlantisk Hus, samt medlem af bestyrelserne for Brandts, HF & VUC Fyn og Det Grønlandske Hus i Odense. Han har været medlem af Vækstforum, KL's Arbejdsmarkeds- og Erhvervsudvalg, Regionalt Arbejdsmarkedsråd Fyn samt KKR. Steen Møller var medinitiativtager til opførelsen af Veteranhjem Odense, og formand for byggeudvalget for veteranhjemmet, som Kronprins Frederik åbnede i marts 2019.

Steen Møller var i perioden 2015-18 formand for Civitas, der er en sammenslutning af mere end 300 europæiske byer, der arbejder for bæredygtig og miljøvenlig transport. Han blev i 2013 udpeget til ledelsen for organisationen af EU-kommissionen.

Steen Møller arbejder siden august 2020 som chef i Middelfart Kommune, først som Stabschef og siden foråret 2022 med ansvaret for Kultur- og Fritidsområdet. Han har tidligere arbejdet som sekretariatschef for Danish Water Services, afdelingsleder i Det Konservative Folkeparti og medlemssekretær i Folketinget. Han var valgt til Fyns Amtsråd i perioden 1998-2006. Møller voksede op i Nr. Lyndelse, blev student fra Midtfyns Gymnasium i 1986 og civiløkonom fra Syddansk Universitet i 1998. 

Steen Møller er gift med Anna, med hvem han har tre børn, David (f. 1999), Sarah (f. 2000) og Maria (f. 2004).

Kilder og eksterne henvisninger 
 Steen Møllers hjemmeside 

Kommunalbestyrelsesmedlemmer fra Det Konservative Folkeparti
Medlemmer af Odense Byråd
Rådmænd i Odense
Økonomer fra Danmark
Danskere i 1900-tallet
Danskere i 2000-tallet
Amtsrådsmedlemmer fra Det Konservative Folkeparti
Bondhusbræen

Bondhusbræen er en udløber fra Folgefonna, en gletsjer, i Kvinnherad i Vestland  fylke i Norge. Gletsjeren (bræen) strækker sig mod vest og ned til Bondhusdalen, som munder ud ved Sundal ved Maurangerfjorden. Den er omtrent 4 km lang og har et fald på omtrent 1100 m.

Eksterne kilder  

 Bondhusbreen på SNL

Gletsjere i Vestland
Kvinnherad
Alexander Wang

Alexander Wang (født 26. december 1983 i San Francisco) er en amerikansk modeskaber, som designer for mærket af samme navn. 

Alexander Wang studerede mode på Parsons School of Design. Han lancerede sin første kollektion (damekollektion) i 2007.

Eksterne links 

 
 

Modeskabere fra USA
Personer fra Californien